**organizačná zložka**



**Školský vzdelávací program**

**Základná škola ISCED 2**

*„Moderná škola so zachovaním tradičných hodnôt.“*

|  |  |
| --- | --- |
| Stupeň vzdelania: | **Nižšie sekundárne vzdelanie ISCED 2**  |
| Dĺžka štúdia: | **5 rokov** |
| Vyučovací jazyk: | **slovenský** |
| Študijná forma: | **denná** |
| Druh školy: | **cirkevná** |
| Dátum prerokovania v pedagogickej rade školy: | **31.8.2017** |
| Dátum prerokovania v rade školy: |  |

# Predkladateľ

|  |  |
| --- | --- |
| Názov školy: | **Cirkevná spojená škola**, organizačná zložka **Cirkevná základná škola sv. Egídia** |
| Adresa školy: | **Jiráskova 5, 085 27 Bardejov** |
| IČO: | **31942733** |
| DIČ: | **2020623759** |
| Riaditeľ školy: | **Mgr. Martin Šmilňák** |
| Koordinátor pre tvorbu ŠkVP: | **Mgr. Martin Šmilňák** |
| Kontakt: | **054/4722848, 0903 749 577,** **czs@zsjiraskovabj.edu.sk**[**www.zsjiraskovabj.edu.sk**](http://www.zsjiraskovabj.edu.sk) |

# Zriaďovateľ

|  |  |
| --- | --- |
| Názov: | **Rímskokatolícka cirkev, Arcibiskupstvo Košice**  |
| Adresa: | **Hlavná 28, 041 83 Košice** |
| Kontakt: | **055/682811,** [**http://www.ke-arcidieceza.sk**](http://www.ke-arcidieceza.sk) |

Platnosť dokumentu od: 1. 9. 2017

 .......................................................

 riaditeľ školy

# Zmeny v školskom vzdelávacom programe ISCED2

|  |  |
| --- | --- |
| Šk. rok 2008/2009 | Realizácia školského vzdelávacieho programu pre 5. ročník |
| Šk. rok 2009/2010 | Realizácia školského vzdelávacieho programu pre 5. a 6. ročníkZmeny v dotácii predmetov:  **5.** ročník: zavedenie TVV – 0,5h INF – 0,5h /predtým 1h/ 6. ročník: zavedenie SPV – 1h |
| Šk. rok 2010/2011 | Realizácia školského vzdelávacieho programu pre 5., 6. a 7. ročníkZmeny v dotácii predmetov:  5. ročník: vyradenie TVV INF – 1h /predtým 0,5h/ 6. ročník: vyradenie SPV CHE – 1h /predtým 0,5h/ INF – 1h /predtým 0,5h/  |
| Šk. rok 2011/2012 | Realizácia školského vzdelávacieho programu pre 5., 6., 7. a  8. ročníkZmeny v dotácii predmetov:  8. ročník : MAT – 5h /predtým 4h/  |
| Šk. rok 2012/2013 | Realizácia školského vzdelávacieho programu pre 5., 6., 7., 8. a 9. ročníkZmeny v dotácii predmetov: 5. ročník : MAT – 5h /predtým 4h/ zavedenie NEJ – 1h 8. ročník : vyradenie OBN  |
| Šk. rok2015/2016 | Inovovaný školský vzdelávací program v 5. ročníku |
| Šk. rok2016/2017 | Inovovaný školský vzdelávací program v 6. ročníku |
| Šk. rok 2017/2018 | Inovovaný školský vzdelávací program v 7. ročníku |

1. **Všeobecná charakteristika školy:**

**I.1. Veľkosť školy**

Sme plne organizovanou základnou školou. Súčasťou školy je školský klub detí, školské stredisko záujmovej činnosti a školská jedáleň. Škola je situovaná
v 2 budovách, v hlavnej budove je riaditeľstvo, väčšina tried a školské stredisko záujmovej činnosti. V druhej budove je školský klub detí, školská jedáleň a 2 triedy
I. stupňa. Využívané sú priestory školského dvora s malým asfaltovým ihriskom a oddychovou zónou, aj menší školský dvor pri druhej budove na činnosť školského klubu detí. Škola má zriadenú školskú dielňu, malú telocvičňu a posilňovňu. Na škole je zriadená jazyková učebňa, 2 počítačové učebne a miestnosť pre špeciálnu pedagogičku. Ústredným miestom pre duchovnú formáciu žiakov aj pedagógov
je školská kaplnka.

**Počty žiakov v triedach**

5. ročník: 50 žiakov, 2 triedy /Mgr. Anna Fertaľová , Mgr. Erika Magdziaková/

6. ročník: 44 žiakov, 2 triedy /Ing. S. Zašiura, Mgr. Stanislava Mihaľová/

7. ročník: 51 žiakov, 2 triedy /Mgr. A. Holpová, Mgr. Renáta Pavelová /

8. ročník: 46 žiakov, 2 triedy /Mgr. J. Dubivská, Mgr. A. Moravcová /

9. ročník: 53 žiakov, 2 triedy /Mgr. L.Stašková, Mgr. J.Matej/

II. stupeň navštevuje celkom  **244 žiakov**, 10 tried, tj. 24,4 žiakov na triedu.

Pri uvedených počtoch žiakov v jednotlivých ročníkoch je nepríjemný fakt , že hraničný stav žiakov vo štvrtom ročníku prvého stupňa a prípadná migrácia, majú dopad
na organizáciu školy a tak i na personalistiku a samozrejme i ekonomiku.

**I.2. Charakteristika žiakov**

Nesie všetky znaky spádovej cirkevnej školy, odrážajúce sociálne zloženie a zázemie
v rodinách. To, že sme nemohli v predchádzajúcom období preplácať dochádzajúcim žiakom cestovné, sa prejavilo tým, že počet dochádzajúcich žiakov poklesol o viac ako 50%. V súčasnosti sa nám darí tento trend meniť, počty dochádzajúcich žiakov sa nám mierne zvyšujú. Demografická kríza je ďalším veľmi nepríjemný faktorom, ktorý spôsobil pokles počtu žiakov.

V priebehu ďalších rokov očakávame stabilizovaný stav. Kladne hodnotíme fakt,
že nemáme veľa problémových žiakov. Všetci žiaci, ktorí majú špecifické problémy s učením a správaním sú pod vedením školskej špeciálnej pedagogičky začlenení do vyučovacieho procesu. Už niekoľko rokov sa úspešne venujeme integrácii žiakov s rôznym hendikepom.

**I.3. Charakteristika pedagogického zboru**

Z horeuvedenej štatistiky žiakov vyplývajú aj počty pedagogických pracovníkov.
Z celkového počtu 10 triednych učiteľov na II. stupni, všetci spĺňajú kvalifikačné predpoklady. Na čiastočný úväzok vyučujú ešte katolícke náboženstvo sr. Mária Jakubčová, vdp. dekan Hromo, ThDr. František Gerčak. Všetci pedagogickí pracovníci úspešne absolvovali školenie IKT a skúsenosti využívajú v pedagogickej práci.

**I.4. Dlhodobé projekty**

Robiť školu pestrou a zaujímavou bez finančných prostriedkov je nereálne. Východiskom z tejto situácie je účasť na projektoch, čo však znamená prácu navyše. Častým sprievodným a negatívnym javom je i frustrácia pracovníkov z dôvodov netransparentného vyhodnocovania projektov. I napriek tomu sledovanie výziev na podávanie projektov ostáva nevyhnutnosťou.

V predchádzajúcich školských rokoch sme boli úspešní vo viacerých projektoch. Predovšetkým projekt Renovabis a projekt Bezpečná škola. V minulosti sme medzi prvými školami uspeli v projekte Infovek. V budúcnosti chceme vypracovať sme projekt
pre Operačný program Vzdelávanie, od ktorého si sľubujeme kvalitné materiálne dovybavenie učebnými pomôckami. Zmenou prístupu, štýlu a metód práce, využívaním nových technológií prejdeme od tradičnej školy k modernej.

**I.5. Spolupráca s rodičmi a inými subjektmi**

Tejto problematike chceme venovať zvýšenú pozornosť. Úzka spolupráca s rodičmi
je nevyhnutnosťou. Máme spoločný objekt záujmu, ktorým je žiak. Nutné je hľadať styčné body spolupráce, spôsob získavania spätnej väzby, vyhodnocovať úroveň obojstrannej spokojnosti, námety na činnosť. Zosúladiť požiadavky rodičov, žiakov, učiteľov
s možnosťami školy. Stanoviť si spoločné ciele a vypracovať plán činností je úloha
pre členov rodičovskej rady spolu s vedením školy. Premyslieť si stratégiu, zvoliť
si aktívnych triednych dôverníkov, ktorí sú ochotní venovať sa tejto práci.

Rodičovská rada sa schádza pravidelne 4 krát ročne, v odôvodnených prípadoch
i na mimoriadnom zasadaní. Je sprostredkovateľom požiadaviek medzi rodičovskou verejnosťou a pedagogickým kolektívom. Riadi sa pravidlami zverejnenými vo svojom štatúte.

Rada školy je volená na 4 ročné funkčné obdobie. Zaujíma sa o prácu a výsledky dosahované školou. Vyjadruje sa k programu školy, ekonomickej situácii, schvaľuje záverečnú správu o výchovno-vzdelávacích výsledkoch a školský vzdelávací program.
Je partnerom vedenia školy, má význačné zákonom stanovené právomoci. Jej členovia, najmä zástupcovia zriaďovateľa a školy majú významné možnosti pri presadzovaní spoločných cieľov a stratégií školy.

Aktuálna situácia vyžaduje spoluprácu so spoločenskými organizáciami, štátnymi inštitúciami a odbornými zariadeniami typu CPPPaP a detských diagnostických centier podľa rozpracovaných potrieb žiakov. Vychádzajú z potrieb žiakov, rodičov, učiteľov a spoločnosti.

**I.6. Priestorové a materiálno–technické podmienky školy**

Okrem základnej školy je súčasťou Cirkevnej spojenej školy aj gymnázium a základná umelecká škola. Škola má kmeňovú budovu a budovu školskej jedálne.

Kmeňová budova školy prešla rekonštrukciou, priestory zodpovedajú najnovším hygienickým normám. Súčasťou školy je 15 kmeňových tried, 2 učebne informatiky, jazyková učebňa, chemické laboratórium, učebňa technickej výchovy, malá telocvičňa, vonkajšie asfaltové ihrisko.

Budova školskej jedálne prešla zásadnou rekonštrukciou. Jej nadstavbou škola získala dostatočné priestory pre triedy 1. – 4. ročníka základnej školy, pre školský klub detí
a pre základnú umeleckú školu. Škola získala pozemok okolo školskej jedálne o výmere
30 árov na nové ihrisko a prípadný ďalší rozvoj. Do uvoľnených priestorov v kmeňovej budove sa presťahovalo gymnázium. Týmito opatreniami sa racionalizovala ekonomika a hospodárenie školy, logicky sa prepojil výchovno-vzdelávací proces medzi jednotlivými stupňami a voľnočasovými aktivitami popoludní.

Na škole bol zriadený kamerový systém monitorujúci školský dvor, priestory šatní a spoločných chodieb, v spolupráci s rodičmi boli vymaľované triedy a spoločné priestory, vykonané revízie a údržby elektrických zariadení a rozvodov vody. V najbližšom období plánujeme zriadenie multimediálnej učebne pre prírodovedné predmety.

**I.7. Škola ako životný priestor**

Školské prostredie je miesto, kde jeho pracovníci a žiaci denne trávia veľa času.
Z tohto dôvodu si vyžaduje starostlivosť o hygienu a estetickosť prostredia. Na jeho kvalite sa podieľajú všetci pracovníci školy.

Kvetinová výzdoba je súčasťou profesijnej cti vyučujúcich technických
a pestovateľských prác a v ich plánoch práce je stanovená v cieľoch a metodických postupoch. Nástenky na chodbách zase hovoria o kvalite estetického cítenia vyučujúcich výtvarnej výchovy a triednych učiteľov.

Majú byť estetické, s vhodnou tematikou, pre žiakov inšpirujúce. Sú súčasťou správnej výchovy k životnému prostrediu a k výchove ku kresťanským hodnotám.

**I.8. Podmienky na zaistenie bezpečnosti a ochrany zdravia pri výchove a vzdelávaní**

BOZP je prioritnou témou, ktorej budeme i naďalej venovať zvýšenú pozornosť. Všetci pracovníci školy prešli základným školením o bezpečnosti práce. Túto oblasť pokrýva odborný externý pracovník. Žiaci sú každý rok na prvých triednických hodinách poučení
o bezpečnosti a ochrane zdravia. Vyučujúci niektorých predmetov, ako telesná výchova, pracovné vyučovanie, či pri práci v počítačových učebniach, a tiež pred rôznymi akciami mimo budovy školy, ako sú výlety, exkurzie, kurzy či vychádzky, sú povinní poučiť žiakov o pravidlách správania sa.

Tie sú zapracované aj do školského poriadku pre žiakov a informujeme o nich
aj rodičov. Za bezpečné prostredie zodpovedá školník, ktorého dennou povinnosťou
je skontrolovať priestory školy pred vyučovaním. Škola má vypracovaný plán revízií jednotlivých zariadení. Poistenie žiakov školy na celý školský rok riešime spoločnou poistkou – týka sa poistenia školských úrazov a následnej doby liečenia. V každej špeciálnej učebni visí organizačný poriadok.

Nevyhnutnosťou pre realizáciu ŠVP je zabezpečenie vhodnej štruktúry pracovného režimu a odpočinku žiakov a učiteľov, vhodného režimu vyučovania s rešpektovaním hygieny

učenia, zdravého prostredia učební a ostatných priestorov školy podľa platných noriem (svetlo, teplo, hlučnosť, čistota, vetranie, hygienické vybavenie priestorov, primeraná veľkosť

sedacieho a pracovného nábytku). Na škole sú vytvorené bezpečné a zdraviu vyhovujúce podmienky v priestoroch na vyučovanie aj na oddych. Škola má vypracovaný vnútorný školský poriadok pre žiakov, prevádzkový poriadok školy, jej jednotlivých odborných učební a telocvične, pracovný poriadok pre zamestnancov.

Počas vyučovania v odborných a multimediálnych učebniach, učebniach informatiky
a priestoroch pre telesnú a športovú výchovu sa žiaci riadia pokynmi vyučujúcich
a prevádzkovým poriadkom príslušnej učebne, telocvične, školského ihriska, školskej dielne,

učebne IKT.

Na začiatku školského roka a druhého polroka, ako aj pred každými prázdninami
sú žiaci poučení o bezpečnosti a ochrane zdravia pri práci o pravidlách správania sa v škole,
v špeciálnych odborných učebniach, v telocvični a pri ceste do školy. Poučenie
je zaznamenané v triednej pedagogickej dokumentácii. Taktiež robíme poučenie
i pred každou hromadnou akciou.

Pravidelné školenia zamestnancov o bezpečnosti a ochrane zdravia pri práci a proti požiaru robí profesionálny externý zamestnanec.

Pri organizovaní výletov, exkurzií, výcvikov, ako aj iných súčastí
výchovno-vzdelávacej činnosti (škola v prírode, plavecký výcvik, lyžiarsky výcvik, vychádzka...) vychádzame z platnej legislatívy (vyhláška Ministerstva školstva Slovenskej republiky č. 320/2008 Z. z. o základnej škole v znení vyhlášky č. 224/2011 Z. z.), dôležitou podmienkou je informovaný súhlas zákonného zástupcu žiaka. Škola vedie evidenciu žiackych a pracovných úrazov. Má lekárničky vybavené podľa predpisov na dostupných miestach, kontakty na rýchlu zdravotnú pomoc, linku dôvery, políciu.

Pri konaní školských podujatí škola zodpovedá za žiaka v plnom rozsahu od začiatku plánovaného podujatia až do jeho ukončenia. V prípade, že neplnoletý žiak musí z podujatia odísť pred jeho plánovaným ukončením, môže tak urobiť len na so súhlasom vedúceho podujatia a na základe písomnej žiadosti rodičov, resp. zákonných zástupcov.

Všetky revízie sa robia v určených termínoch a nedostatky podľa výsledkov revízií
sa ihneď odstraňujú.

V škole a v celom jej areáli je zákaz fajčenia, užívania alkoholických nápojov a iných omamných látok. Každý žiak je povinný mať v škole hygienické vrecúško s toaletnými potrebami.

1. **Charakteristika školského vzdelávacieho programu**

**II.1. Pedagogický princíp školy (vlastné ciele výchovy a vzdelávania)**

**II.1.1. Pedagogický princíp školy**

Vo všeobecnej rovine sú deklarované v Zákone o výchove a vzdelávaní z 22. mája 2008 v paragrafe 3, v odstavcoch a. až r. a ciele ukladá paragraf 4 menovaného zákona.

Rozdielnosť regiónov, podmienok škôl, žiakov, pedagogického zboru či iných
sa premieta do individuálnych cieľov jednotlivých škôl.

Výchovno-vyučovací proces je kreatívna práca, vyžadujúca tvorivých pedagógov. Jedným z cieľov našej školy bude aj citlivá personálna politika, bez ktorej zmena školy
nie je možná. Jej úspešnosť závisí aj od úrovne motivácie.

Vytýčenie reálnych cieľov v každom predmete, vypracovaný systém
ich vyhodnocovania, schopnosť korekcií, schopnosť dostať ich prostredníctvom predmetových komisií do každej výchovno-vyučovacej činnosti by mal byť ďalší cieľ.

Tiež sa snažíme získať pre spoluprácu rodičov – či už priamo vo vyučovacom procese pomáhajú zabezpečiť niektoré činnosti alebo pri príprave mimoškolských akcií.

Citlivý prístup pri osvojovaní si vedomosti primerane svojím schopnostiam, naučiť žiakov učiť sa, informácie vyhľadávať, spracovávať, triediť, vyhodnocovať. Vedieť
ich efektívne využiť v ďalšom štúdiu na stredných školách a v praktickom živote.

Škola zabezpečí vhodné podmienky aj na vzdelávanie žiakov
so špeciálno-pedagogickými potrebami. Žiakom so špeciálnymi výchovno-vzdelávacími potrebami vypracujeme individuálny výchovno – vzdelávací program, ktorý pripravujú vyučujúci jednotlivých predmetov v spolupráci s triednymi učiteľmi a celú činnosť koordinuje špeciálna pedagogička a výchovná poradkyňa.

Všetci pedagogickí pracovníci sú povinní vytvárať v škole a triede vhodnú pracovnú klímu bez ohrozenia a stresu.

**II.1.2 Zameranie školy**

Škola je umiestnená v centre mesta. Snaží sa dať kvalitné základné vzdelanie všetkým žiakom, ktorí prejavia záujem študovať na našej škole. V piatom aj šiestom ročníku posilňujeme výuku matematiky a anglického jazyka. Naša škola má ambíciu, aby podstatná časť našich absolventov pokračovala v štúdiu na gymnáziách.

V siedmom ročníku sme zaviedli predmet Mladý záchranár v zmysle odporúčaní Štátneho pedagogického ústavu v Bratislave. V ňom sa žiaci naučia, čo robiť, keď sa niekto z našich blízkych dostane do život ohrozujúcej situácie a treba čakať na príchod profesionálnych záchranárov a lekára. Vo výkonovom štandarde predmetu je stanovený
cieľ – naučiť žiakov dodržiavať základné hygienické návyky, preventívne predchádzať úrazom, rozpoznať riziká, pri ktorých hrozia úrazy.

V ôsmom ročníku posilňujeme hodinovou dotáciou matematiku, čím reagujeme
na potrebu žiakov pripraviť sa na celoslovenské testovanie v deviatom ročníku. Druhý cudzí jazyk – nemecký jazyk vyučujeme s dotáciou 2 hodiny týždenne.

V deviatom ročníku je vyučovanie nemeckého jazyka dotované dvomi hodinami, vyučovanie matematiky je navýšené o jednu vyučovaciu hodinu a podobne žiaci pokračujú v predmete Konverzácia z anglického jazyka.

Špecifikom našej školy je rozšírenie výuky Katolíckeho náboženstva v zmysle uznesenia školskej komisie Konferencie biskupov Slovenska na dve hodiny v každom ročníku.

**Pedagogický princíp školy**

Škola chce pokračovať v doposiaľ nastúpenom trende pri vzdelávaní a výchove mladej generácie s možnosťou využívania nového myslenia, vyučovacích metód a postupov celého pedagogického zboru. Budeme sa snažiť, aby sme nepodávali žiakom len hotové poznatky, ale aby si vedeli sami vyhľadávať informácie, ktoré potom využijú vo svojej práci.
Naším cieľom pri výchove a vzdelávaní bude to, aby žiaci získali dostatok potrebných vedomostí a zručností, aby ich vedeli vždy správne použiť, aby si rozvíjali kľúčové spôsobilosti. Znamená to, aby boli komunikatívni, flexibilní tvoriví. Preto ich musíme naučiť viesť tomu, aby vedeli ako a čom majú komunikovať, ako a aké informácie majú vyhľadávať. Aby absolvent základnej školy vedel teoretické poznatky využiť v praxi na strednej škole. Škola umožní všetkým žiakom získať dostatočné všeobecné vedomosti a zručnosti
vo všetkých všeobecnovzdelávacích predmetoch a hlboké odborné vedomosti vo zvolených voliteľných predmetoch. Naším princípom je viesť žiakov k tvorivému a kritickému mysleniu, naučiť ich tímovo pracovať, komunikovať medzi sebou, vzájomne sa rešpektovať
a byť schopní celoživotne sa vzdelávať. Veľký dôraz budeme hneď od začiatku klásť
na vytvorenie dobrého tímu v triede, na rozvíjanie sebapoznania a sebahodnotenia žiaka. Výchovno-vzdelávaciu činnosť budeme smerovať k príprave žiakov na život, ktorý od nich vyžaduje, aby boli schopní kriticky a tvorivo myslieť, rýchlo a účinne riešiť problémy. Pripraviť človeka rozhľadeného, vytrvalého, schopného kooperovať a pracovať v tíme, schopného sebamotivácie k celoživotnému vzdelávaniu. Dosiahnuť zvýšenie gramotnosti
v oblasti IKT žiakov v našej škole postupným dovybavovaním počítačových učebne. Zabezpečiť kvalitnú prípravu žiakov v cudzích jazykoch so zreteľom na možnosti školy,
so zameraním na čitateľskú gramotnosť, komunikatívnosť a s ohľadom na schopnosti jednotlivých žiakov .Formovať u žiakov tvorivý životný štýl, vnútornú motiváciu, emocionálnu inteligenciu, sociálne cítenie a hodnotové orientácie. Vychovávať žiakov
v duchu humanistických princípov. V spolupráci s rodičmi žiakov vychovať pracovitých, zodpovedných, morálne vyspelých a slobodných ľudí. Budeme sa snažiť orientovať pedagogické stratégie na riešenie problémových úloh a tvorbu projektov. Tieto ciele sa dajú dosiahnuť, ak práca učiteľov bude kvalitná, na vysokej profesionálnej úrovni. To si vyžaduje, aby všetci učitelia stále odborne rástli, preto budeme v maximálne možnej miere umožňovať vzdelávanie a štúdium učiteľov. Práca s talentovanými žiakmi bude ďalším naším cieľom.
Na prvom mieste to bude práca v školskom centre voľného času. Naďalej sa budú učitelia venovať žiakom v záujmovej činnosti, do ktorej je zapojených väčšina žiakov. Preto naším ďalším princípom bude, aby každý žiak škole zažil úspech. Chceme pokračovať vo veľmi dobrej spolupráci s rodičmi a verejnosťou, ktorú budeme pozývať na dni otvorených dverí, ples školy, školské športové olympiády a akadémie.

**Zameranie školy a stupeň vzdelania**

Základná filozofia školy: dôraz na efektívne, tvorivé a humánne vyučovanie predmetov, vzdelanie pre život.

**Silné stránky školy sú:**

* kvalifikovaný pedagogický kolektív
* výborné výsledky v súťažiach a olympiádach
* umiestnenie žiakov na stredné školy a odborné školy
* prezentácia školy na verejnosti – akadémie
* klíma školy -školský časopis Egidius News
* logo školy
* exteriér a interiér školy
* materiálno-technické vybavenie školy

**Oblasti, v ktorých je potrebné úroveň výchovy a vzdelávania zlepšiť:**

* skvalitniť prácu s nadanými a talentovanými žiakmi,
* zefektívniť spoluprácu s rodičmi,
* viac zapájať žiakov do rôznych súťaží,
* motivovať učiteľov pri vypracovávaní projektov,
* venovať sa žiakom v mimo vyučovacom čase,
* rozvíjať sebaúctu a úctu k iný

**II.1.3. Profil absolventa**

**Stupeň**  **vzdelania:** ISCED 2

**Profil absolventa :**

Absolvent našej školy by mal:

* svojím vystupovaním robiť dobré meno škole
* byť schopný vyhľadávať, hodnotiť a využívať pri učení rôzne zdroje informácií, osvojiť si metódy štúdia a práce s informáciami
* vedieť stanoviť hypotézu, urobiť experiment, analýzu, diskutovať o prírodovedných otázkach, ma schopnosť presadzovať ekologické prístupy pri riešení problémov
* ovládať slovenský jazyk a sám sa starať o kultúru svojho písomného a ústneho vyjadrovania
* ovládať jeden cudzí jazyk na úrovni základnej komunikácie, a základy druhého cudzieho jazyka

Profil absolventa je založený na kľúčových spôsobilostiach (kompetentnostiach),
ktoré zahrňujú komplex vedomostí a znalostí, spôsobilostí a hodnotových postojov umožňujúcich jednotlivcovi poznávať, účinne konať, hodnotiť, dorozumievať sa
a porozumieť si, začleniť sa do spoločenských vzťahov a osobnostne sa rozvíjať –zjednodušene ide o spôsobilosť uplatniť svoje vzdelanie v pracovnom, občianskom, rodinnom a osobnom živote. Kľúčové spôsobilosti sa formujú na základe osobnej praktickej činnosti
a skúsenosti a zároveň sú uplatniteľné v životnej praxi. Nevyjadrujú trvalý stav, ale menia svoju kvalitu a hodnotu počas celého života. Nezastarávajú ako vedomosti, ale majú potenciálnu vlastnosť neustále sa rozvíjať (a preto môžu byť základom celoživotného učenia sa a osobnej flexibility). Sú výsledkom a dôsledkom nielen formálneho (školského) vzdelávania, ale aj neformálneho vzdelávania, ako aj neinštitucionálneho (informálneho) vzdelávania. Jednotlivé kľúčové spôsobilosti (kompetencie) sa navzájom prelínajú, prepájajú a majú nadpredmetový programový charakter. Získavajú sa ako produkt celkového procesu vzdelávania a sebavzdelávania, t. j. kompletného vzdelávacieho programu a iných rozvíjajúcich aktivít prebiehajúcich v rámci školy. Nadväzujúc na spôsobilosti získané
v priebehu predchádzajúceho (primárneho) vzdelávania absolvent nižšieho sekundárneho vzdelania máosvojené tieto kľúčové kompetencie (spôsobilosti):

* kompetencia (spôsobilosť) k celoživotnému učeniu sa
* uvedomuje si potrebu svojho autonómneho učenia sa ako prostriedku sebarealizácie
a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a prakticky využívať,
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti, sociálne komunikačné kompetencie (spôsobilosti)
* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, má adekvátny ústny a písomný prejav situácii a účelu komunikácie,
* efektívne využíva dostupné informačno-komunikačné technológie,
* vie prezentovať sám seba a výsledky svojej prace na verejnosti, používa odborný jazyk,
* dokáže primerane komunikovať v materinskom a v dvoch cudzích jazykoch,
* chápe význam a uplatňuje formy takých komunikačných spôsobilostí,
ktoré sú základom efektívnej spolupráce, založenej na vzájomnom rešpektovaní práv
a povinností a na prevzatí osobnej zodpovednosti ,kompetencie (spôsobilosti) uplatňovať základ matematického myslenia a základné schopnosti poznávať voblasti vedy a techniky
* používa matematické myslenie na riešenie praktických problémov v každodenných situáciách,
* používa matematické modely logického a priestorového myslenia a prezentácie (vzorce, modely, štatistika, diagramy, grafy, tabuľky),
* používa základy prírodovednej gramotnosti, ktorá mu umožní robiť vedecky podložené úsudky, pričom vie použiť získané operačné vedomosti na úspešné riešenie problémov, kompetencie (spôsobilosti) v oblasti informačných a komunikačných technológií
* má osvojené základné zručnosti v oblasti IKT ako predpoklad ďalšieho rozvoja,
* používa základné postupy pri práci s textom a jednoduchou prezentáciou,
* dokáže vytvoriť jednoduché tabuľky a grafy a pracovať v jednoduchom grafickom prostredí,
* je schopný nahrávať a prehrávať zvuky a videá,
* dokáže využívať IKT pri vzdelávaní, kompetencia (spôsobilosť) riešiť problémy
* uplatňuje pri riešení problémov vhodné metódy založené na analyticko-kritickom
a tvorivom myslení,
* je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* dokáže spoznávať pri jednotlivých riešeniach ich klady i záporya uvedomuje
si aj potrebu zvažovať úrovne ich rizika,
* má predpoklady na konštruktívne a kooperatívne riešenie konfliktov, kompetencie (spôsobilosti) občianske
* uvedomuje si základné humanistické hodnoty, zmysel národného kultúrneho dedičstva, uplatňuje a ochraňuje princípy demokracie,
* vyvážene chápe svoje osobné záujmy v spojení so záujmami širšej skupiny, resp. spoločnosti,
* uvedomuje si svoje práva v kontexte so zodpovedným prístupom k svojim povinnostiam, prispieva k naplneniu práv iných,
* je otvorený kultúrnej a etnickej rôznorodosti,
* má predpoklady zainteresovane sledovať a posudzovať udalosti a vývoj verejného života a zaujímať k nim stanoviská, aktívne podporuje udržateľnosť kvality životného prostredia, kompetencie (spôsobilosti) sociálne a personálne
* dokáže na primeranej úrovni reflektovať vlastnú identitu, buduje si vlastnú samostatnosť/nezávislosť ako člen celku,
* vie si svoje ciele a priority stanoviť v súlade so svojimi reálnymi schopnosťami, záujmami a potrebami,
* osvojil si základné postupy efektívnej spolupráce v skupine –uvedomuje si svoju zodpovednosť v tíme, kde dokáže tvorivo prispievať k dosahovaniu spoločných cieľov,
* dokáže odhadnúť a korigovať dôsledky vlastného správania a konania a uplatňovať sociálne prospešné zmeny v medziosobných vzťahoch, kompetencie (spôsobilosti) pracovné
* dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov,
* je flexibilný a schopný prijať a zvládať inovatívne zmeny,
* chápe princípy podnikania a zvažuje svoje predpoklady pri jeho plánovaní,
* dokáže získať a využiť informácie o vzdelávacích a pracovných príležitostiach, kompetencie (spôsobilosti) smerujúce k iniciatívnosti a podnikavosti
* dokáže inovovať zaužívané potupy pri riešení úloh, plánovať a riadiť nové projekty
so zámerom dosiahnuť ciele, a to nielen v rámci práce, ale aj v každodennom živote, kompetencie (spôsobilosti) vnímať a chápať kultúru a vyjadrovať sa nástrojmi kultúry
* dokáže sa vyjadrovať na vyššom stupni umeleckej gramotnosti prostredníctvom vyjadrovacích prostriedkov výtvarného a hudobného umenia,
* dokáže orientovať sa v umeleckých druhoch a štýloch a používať ich hlavné vyjadrovacie prostriedky,
* uvedomuje si význam umenia a kultúrnej komunikácie vo svojom živote a v živote celej spoločnosti,
* cení si a rešpektuje umenie a kultúrne historické tradície,
* pozná pravidlá spoločenského kontaktu (etiketu),
* správa sa kultivovane, primerane okolnostiam, situáciám,
* je tolerantný a empatický k prejavom iných kultúr.

Absolvent našej školy by mal svojím vystupovaním robiť dobré meno škole.
Ako vzdelávacia inštitúcia sa nevzdávame ani úlohy výchovy, preto chceme,
aby náš absolvent bol aj slušný, usilovný, svedomitý, samostatný a čestný.

**II.1.4. Pedagogické stratégie**

Naučiť žiakov učiť sa. Byť pritom všemožne nápomocný, to znamená orientovať sa v informáciách, vedieť ich vyvodiť , triediť, spracovať a v  reálnom živote používať. Na vyučovaní viesť žiaka tak, aby sám objavoval. Využívať k tomu dostupnú techniku. Nehodnotiť len chronologicky podávané a čiastkové vedomosti, ale ich zhrnúť
v uzavretý blok, ktorý žiak pod a svojej predstavy navrhne a spracuje. Preveriť zvládnutie praktickej zručnosti. Vytvoriť tak príjemný pocit z úspechu. Rozvíjať tvorivé myslenie, samostatnosť, aktivitu, sebahodnotenie.

Budeme sa snažiť dôsledne vychádza z potrieb žiakov a motivovať ich doučenia zaujímavými formami a metódami. Talentovaných žiakov zapájame do súťaží a olympiád.

V prírodovedných predmetoch motivujeme žiakov, aby dokázali pripraviť projekt a následne ho vedeli sami prezentovať, čím podporujeme jeho kompetencie v oblasti komunikácie.

Na 2. stupni každoročne pedagógovia absolvujú priebežné vzdelávania, čím sa snažíme zvyšovať kvalitu našich služieb, reagovať na potreby modernizujúcej sa spoločnosti, vytvárať podmienky na začlenenie sa našich žiakov do dynamickej spoločnosti
s medzinárodným rozsahom. Z toho sa odvíjajú metódy a formy našej práce.

Koncepcia a stratégia rozvoja školy vychádza z dobre vypracovanej analýzy
výchovno-vzdelávacieho procesu. Strategické ciele školy sú reálne a orientujú
sa na skvalitňovanie výchovno-vzdelávacieho procesu rozvíjaním a využívaním počítačovej gramotnosti žiakov a učiteľov, zlepšovaním komunikačných schopností žiakov v cudzích jazykoch, uplatňovaním inovačných metód a foriem práce, využívaním potenciálu nadaných žiakov. Škola plánuje v budúcnosti využívať e-learningovú formu vzdelávania. Prostredníctvom e-learningového portálu si žiaci a učitelia školy navzájom komunikujú
a vymieňajú si výukové materiály. Koncepčnosť, zameranie a ciele výchovy a vzdelávania sú na veľmi dobrej úrovni. Strategické úlohy školy sú vytýčené v súlade s koncepčnými zámermi. V pláne práce školy sú rozpracované konkrétne s určením zodpovednosti
za ich plnenie. Strategické aktivity obsahujú aj plány metodických orgánov školy, výchovného poradcu a koordinátorov. V oblasti rozumovej výchovy je naším cieľom rozvíjať u žiakov tvorivé myslenie, samostatnosť, aktivitu a sebahodnotenie. Stratégia vyučovania určuje metódy a formy práce, ktorých premyslený výber, logické usporiadanie
a kombinovanie je prostriedkom motivácie a usmernenia žiakov na vyučovaní a učení. Prostredníctvom obsahu, metód a foriem výučby a materiálnych prostriedkov sa budeme usilovať vo výučbe o rozvoj a sebautváranie osobnosti žiaka, ktorý pozostáva z týchto procesov:

* osvojovanie poznatkov (vedúce k nadobúdaniu vedomostí)
* osvojovanie skúseností z realizácie spôsobov činností(vedúce k vedomostiam,
ale prevažne k nadobúdaniu a rozvíjaniu zručností a návykov)
* osvojovanie skúseností z tvorivej činnosti(vedúce aj k nadobúdaniu a rozvíjaniu schopností a záujmov)
* utváranie postojov, názorov a hodnôt. Dominantným vo výučbe s koncepciou
tvorivo -humanistickej výchovy nie je zamestnať žiakov činnosťami, ale pomocou činností (úloh) cielene a profesionálne rozvíjať psychické funkcie a procesy -osobnosť žiaka. Učitelia preto budú mať pri každej činnosti premyslené, ktoré funkcie osobností žiakov budú rozvíjať.

Učitelia si preto zapracujú do tematicko-vzdelávacích plánov metódy zachytávajúce vnútornú stránku výučby -metódy rozvoja kognitívnych a metódy rozvoja nonkognitívnych funkcií, podľa toho, či sú viac zamerané na rozvoj poznávacích alebo mimopoznávacích charakteristík osobností žiakov.

Organizácia vyučovania vyžaduje isté zmeny, budeme sa usilovať prejsť na flexibilný školský model, ktorý umožní na jednej strane reagovať na spoločenskú požiadavku
a na strane druhej uspokojiť individuálne vzdelávacie potreby každého jednotlivca.
V celkovom charaktere školy si tieto zmeny vyžiadajú prechod od informatívneho vyučovania k vyučovaniu objavnému, od direktívneho typu vyučovania ku komunikatívnemu s dôrazom na sociálne zručnosti žiaka, od hodnotenia výsledkov k doceňovaniu priebehu poznávacej činnosti, od jednorazovej prípravy učiteľa k celoživotnému vzdelávaniu. Tento smelý cieľ bude vyžadovať zmenu v prístupe učiteľa k žiakovi (učiteľ riadi proces, žiaci ho vytvárajú), vo fragmentárne poňatom vzdelávacom obsahu k jeho celistvému poňatiu. Pre usporiadanie vzdelávacieho procesu je dôležité s kým a ako učiteľ pracuje a kde vyučovacia hodina prebieha. V organizačných spôsoboch sa budeme usilovať o problémové vyučovanie, projektovú výučbu, skupinové vyučovanie a integrované tematické vyučovanie.

V metódach participatívne metódy (dialóg, diskusia), prípadové štúdie, inscenačné metódy (metódy hrania rol), brainstormingové metódy (burza dobrých nápadov), kognitívne metódy, zážitkové metódy, skúsenostné metódy a pod.

Kým metódy výučby zachycujú vnútornú stránku výučby, vonkajšia stránka tohto procesu je opísaná formami výučby. Podporovať budeme výučbu pomocou didaktickej techniky, seminárov, diskusií, samostatných a tímových projektov, dlhodobými samostatnými prácami, prezentáciami, praktickou výučbou.

V oblasti rozumovej výchovy je našim cieľom rozvíjať u žiakov tvorivé myslenie, samostatnosť, aktivitu, sebahodnotenie. Osobnostný a sociálny rozvoj budeme realizovať stimuláciou skupín žiakov so slabšími vyučovacími výsledkami, podporou individuálnych schopností. Vo výraznej miere sa budeme usilovať podporovať talentovaných žiakov. Našou snahou bude pozitívne hodnotenie žiakov, zvlášť slabo prospievajúcich, ale aj ostatných,
pre zvýšenie vnútornej motivácie.

**II.1.5. Zabezpečenie výučby pre žiakov so špeciálnymi potrebami**

Školský špeciálny pedagóg poskytne odbornú pomoc žiakom so špeciálnymi
výchovno-vzdelávacími potrebami, ich rodičom a zamestnancom školy.

Jeho úlohou je :

* individuálna starostlivosť o žiakov so špeciálno-pedagogickými potrebami
a o integrovaných žiakov
* spolupráca s centrom pedagogického poradenstva, centrum pedagogicko- psychologického poradenstva a prevencie
* dborné poradenstvo učiteľom rodičom
* tvorba individuálnych učebných programov a koordinácie práce triedneho učiteľa a ostatných vyučujúcich

V 5. ročníku sú žiaci vedení podľa Metodických pokynov pre žiakov
so špeciálno- pedagogicko - výchovnými potrebami. V súčinnosti so špeciálnou pedagogičkou, školy, vyučujúcimi a rodičmi budú ďalej žiaci postupovať podľa odporučaných úľav v daných predmetoch až po následné preskúšanie a diagnostikovanie v CPPPa P. Problematiku žiakov zo sociálne znevýhodneného prostredia rieši špeciálny pedagóg v spolupráci s triednym pedagógom, výchovným poradcom a príslušným sociálnym úradom. Materiálne zabezpečenie sa priebežne dopĺňa vzhľadom na potreby žiakov
a učiteľov. V práci s nadanými žiakmi sú však ešte rezervy, preto bude potrebné
už od začiatku školského roka usilovať sa vyhľadať nadaných žiakov a postupovať podľa týchto úloh :

* vytvoriť priestor pre skupinové vyučovanie nadaných žiakov,
* spolupracovať so školským zariadením výchovného poradenstva a prevencie,
* spolupracovať s externými odborníkmi (učiteľmi školy vyššieho stupňa, pracovníkmi výskumných a vývojových inštitúcií, výrobných závodov, športovými trénermi, aktívnymi umelcami apod.),
* zapojiť odborníkov(spomedzi pedagógov, externých spolupracovníkov školy, starších spolužiakov, vysokoškolských študentov) do práce snadanými žiakmi,
* spolupracovať s rodičmi (vrátane ich informovaného súhlasu so zaradením dieťaťa
do programu pre nadaných),
* materiálne zabezpečiť vzdelávanie nadaných žiakov (špeciálne učebnice, encyklopédie, alternatívne učebné materiály, učebné pomôcky, výpočtová a didaktická technika
a pod.),
* v prípade individuálnej integrácie pracovať so žiakmi podľa individuálneho výchovno-vzdelávacieho programu (stručná charakteristika, kto spolupracuje na jeho tvorbe).

**II.1.6. Začlenenie prierezových tém**

**2. stupeň**

Prierezové témy sú začlenené do hlavných predmetov, budú sa vyučovať v hodinovej dotácii, prípadne v bloku.

Osobnostný a sociálny rozvoj, environmentálna výchova, multikultúrna výchova, ochrana života a zdravia, tvorba projektu a prezentačné zručnosti. Tvorba projektu
a prezentačné zručnosti. Niektoré prierezové témy sú začlenené priamo do jednotlivých predmetov (environmentálna výchova, multikulturálna výchova, ochrana života a zdravia, tvorba projektu a prezentačné zručnosti). Z organizačného hradiska sa zvyšujú nároky
na zostavenie rozvrhu hodín.

Prierezové témy sú začlenené do predmetov podľa svojho obsahu a uvedené
sú v učebných osnovách jednotlivých predmetov.

**Osobnostný asociálny rozvoj** začleníme do občianskej náuky, literárnej výchovy, dejepisu, biológie, etickej a katolíckeho náboženstva,, telesnej a športovej výchovy.

**Environmentálnu výchovu** do biológie, geografie, slovenského jazyka, anglického jazyka, nemeckého jazyka, výtvarnej výchovy, výchovy umením, pracovného vyučovania, techniky, sveta práce, do záujmových útvarov.

**Mediálnu výchovu** využijeme v estetických predmetoch, v predmete slovenský jazyk, cudzí jazyk, občianskej náuky, v záujmových útvaroch.

**Multikultúrnu výchovu** začleníme do jednotlivých učebných osnov predmetov dejepis, etická výchova, katolícke náboženstvo, občianska náuka, geografia, cudzie jazyky, hudobná výchova, výchova umením.

**Dopravná výchova** bude tvoriť súčasť telesnej ašportovej výchovy, geografie, účelových cvičení, ale aj matematiky, slovenského jazyka, občianskej náuky a pracovného vyučovania.

**Ochranu života a zdravia** včleníme do predmetov telesná a športová výchova , biológia, mladý záchranár v 7. ročníku, účelových cvičení, lyžiarskeho výcviku, plaveckého výcviku, exkurzií, športových záujmových útvarov.

**Tvorbu projektov a prezentačné zručnosti** budeme rozvíjať na predmetoch informatika, slovenského jazyk, biológia, geografia, občianska náuka, etickej výchovy, dejepisu, cudzích

jazykov, výtvarnej výchovy, výchovy umením, v záujmových útvaroch.

Prierezová téma **regionálna výchova a tradičná ľudová kultúra** úzko súvisí s prierezovou témou multikultúrna výchova, ale vo svojom obsahu sa ešte hlbšie zaoberá živým
a hodnotným hmotným a nehmotným kultúrnym dedičstvom Slovenskej republiky.
Túto prierezovú tému nenásilnou formou začleníme do vyučovania viacerých predmetov. Vhodnými sú výtvarná, hudobná, literárna, náboženská, občianska výchova, pracovné vyučovanie, ale aj dejepis, biológia a geografia. Začleníme túto tému aj do záujmovej činnosti. – školský spevácky a hudobnícky zbor. Prierezové témy sa implementujú v každom predmete, kde bude možná ich realizácia.

1. **Vnútorný systém kontroly a hodnotenia**

**III.1. Hodnotenie vzdelávacích výsledkov práce žiakov**

Vychádza z metodiky hodnotenia a klasifikácie žiakov podľa predpisu § 55 až §57 zákona 245/2008 Z.z. o výchove. Slúži na vyjadrenie skutočného stavu, zvládnutia, kompetencie osvojenia daného celku. Je informatívnym podkladom pre žiaka, rodiča
a pedagóga vystihujúci úroveň zvládnutia problematiky a následných postupov.
Na druhom stupni má podobu hodnotenia známkou.

Klasifikovanie alebo neklasifikovanie jednotlivých predmetov je odsúhlasené
na začiatku školského roka pedagogickou radou. V prípade žiakov s úľavami
v špecifických predmetoch, či integrácie, akceptujeme odporúčania a rozhodnutia
z psychologického vyšetrenia. Správanie je hodnotené známkou podľa platných kritérií hodnotenia, o ktorých je informovaný žiak i rodič. V prípade slabých výsledkov rodič
je dopredu písomne informovaný upomienkou. V súlade s platnou legislatívou dodržiavame práva a povinnosti žiaka /právo na komisionálne preskúšanie, externé dokončenie štúdia pod. a individuálneho vzdelávacieho programu.

Cieľom hodnotenia vzdelávacích výsledkov žiakov v škole je poskytnúť žiakovi
a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Cieľom hodnotenia je povzbudenie
do ďalšej práce, návod, ako postupovať pri odstraňovaní nedostatkov. Hodnotenie musí mať povzbudzujúci charakter a má byť zamerané na pozitívnu motiváciu žiaka. Cieľom
je ohodnotiť prepojenie vedomostí so zručnosťami a spôsobilosťami. Pri hodnotení
a klasifikácii výsledkov žiakov budeme vychádzať z metodických pokynov na hodnotenie
a klasifikáciu.

1. Budeme dbať na to, aby sme prostredníctvom hodnotenia nerozdeľovali žiakov
na úspešných a neúspešných.
2. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka.
3. Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka
na jeho školský výkon.
4. Budeme odlišovať hodnotenie spôsobilostí od hodnotenia správania.

Hodnotenie a klasifikáciu budeme realizovať priebežne a súhrnne klasifikačným stupňom. Pri priebežnom hodnotení sa uplatňuje hodnotenie čiastkových výsledkov
a prejavov žiaka zohľadňuje vekové a individuálne osobitosti žiaka a prihliada
na jeho mentálnu, psychickú i fyzickú disponovanosť. Súhrnné hodnotenie žiaka
v jednotlivých vyučovacích predmetoch sa uskutočňuje na konci prvého a druhého polroka
v školskom roku a má čo najobjektívnejšie zhodnotiť úroveň kvalitu vedomostí, zručností
a návykov v danom predmete. Žiak základnej školy musí byť z predmetu vyskúšaný ústne, písomne alebo prakticky aspoň dvakrát v polročnom hodnotiacom období, t.j. pri klasifikácii musí mať minimálne dve známky z predmetu v každom polroku. Učiteľ je povinný viesť evidenciu o každej klasifikácii žiaka. Povinne sa klasifikujú predmety: slovenský jazyk
a literatúra, cudzí jazyk, matematika, informatika, fyzika, chémia, dejepis, geografia, biológia. Riaditeľ školy na začiatku školského roka po prerokovaní s pedagogickou radou môže rozhodnúť o slovnom hodnotení predmetov: občianska náuka, pracovné vyučovanie, výtvarná výchova, výchova umením, hudobná výchova, telesná a športová výchova, a náboženská výchova, svet práce a technika.

**III.2. Vnútorný systém kontroly a hodnotenia zamestnancov**

**Kontrolný systém**, ak má byť účinný a najmä prinášajúci efekt, stabilizáciu
a napredovanie organizácie, musí byť systematický, adresný a plánovaný, otvorený
a spravodlivý. Systém spočíva v prehľadnom rozdelení kompetencií, jasných pravidlách, jeho hierarchickom usporiadaní. Má svoju logiku, je časovo plánovaný. Sleduje kvalitu a úroveň prijatých cieľov, poukazuje na nedostatky. Je verejne známy a spoločne odsúhlasený. Je súčasťou pracovného poriadku.

**Zameranie kontrolnej činnosti:**

- plnenie Štátneho vzdelávacieho programu a Školského vzdelávacieho programu, usmerňovanie a kontrola výchovno-vzdelávacieho procesu so zameraním na rozvoj kľúčových kompetencií žiaka, zabezpečenie plynulého chodu vyučovania a dodržiavanie pracovnej disciplíny, kontrola úrovne pedagogickej praxe vykonávanej študentmi pedagogických študijných odborov

- plnenie úloh vyplývajúcich zo všeobecne záväzných právnych predpisov, ústredných orgánov štátnej správy, metodických pokynov MŠ SR a zriaďovateľa (v našom prípade Arcibiskupského úradu Košice)

- zákonnosť, účelnosť a hospodárnosť nakladania s prostriedkami rozpočtu, majetkom školy v zmysle platnej legislatívy, dodržiavanie pracovno-právnych a mzdových predpisov

- prešetrenie podnetov, oznámení a sťažností, evidencia týchto podaní

- kontrola úloh v oblasti prevencie, výchovného poradenstva, dodržiavania ľudských práv a dohovoru o právach dieťaťa

**Rozdelenie úloh vnútroškolskej kontroly:**

**Riaditeľ školy -** vedúci útvarov poverení kontrolou ho informujú o výsledkoch kontroly, v prípade zistenia nedostatkov navrhujú opatrenia na ich odstránenie. Riaditeľ školy zodpovedá za riadenie, dodržiavanie rozpočtových pravidiel, dodržiavanie mzdových predpisov, vedenie majetku školy, styk s verejnosťou. Zodpovedá za dodržiavanie učebných plánov, osnov a vzdelávacích štandardov, za ďalšie vzdelávanie pedagogických a nepedagogických zamestnancov, odbornú i pedagogickú úroveň výchovno-vzdelávacej práce školy.

Vedúci jednotlivých kontrolných útvarov podliehajú priamo riaditeľovi školy.

**Zástupca riaditeľa školy** - úzko spolupracuje s riaditeľom školy, ktorému
je zodpovedný za stav vo výchovno-vzdelávacej práci. V prípade neprítomnosti riaditeľa školy ho zastupuje v rámci rozsahu jemu daných práv a povinností.

Vedie a zodpovedá za tieto úlohy:

1. Priama hospitačná činnosť na vyučovacích hodinách
2. Kontrola pedagogickej dokumentácie (triedne knihy, katalógové listy, klasifikačné záznamy)
3. Kontrola práce predmetových komisií a metodického združenia
4. Kontrola pedagogického dozoru nad žiakmi
5. Kontrola tematických výchovnovzdelávacích plánov, kontrola individuálnych výchovno-vzdelávacích programov
6. Kontrola klasifikácie a hodnotenia žiakov
7. Kontrola práce triedneho učiteľa a náplne triednických hodín
8. Kontrola dodržiavania pracovného poriadku pre zamestnancov školy – pracovná disciplína
9. Kontrola priestorov školy - triedy, chodby, sociálne zariadenia, šatne, telocvičňa
10. Kontrola dodržiavania vnútorného poriadku školy učiteľmi a žiakmi

**Priama hospitačná činnosť** je zameraná hlavne na dodržiavanie tematických výchovno-vzdelávacích plánov, na dodržiavanie štátneho a školského vzdelávacieho programu. Plán hospitácií počíta s tým, že hospitácia u každého vyučujúceho bude zo strany zástupcu vykonaná aspoň raz za polrok. Pri hospitácii je jasne stanovený cieľ hospitácie
a počas hospitácií na vyučovacích hodinách sa budú sledovať nasledovné činnosti
učiteľa: hodnotenie školského výkonu a úrovne vedomostí žiakov, motivácia a aktivizácia žiakov, podpora tvorivosti a samostatnosti žiakov, pochvala a kritika, dodržiavanie ľudských práv a práv dieťaťa - hlavne vzťah učiteľa k žiakovi a jeho správanie, používanie učebných pomôcok, spätná väzba a fixácia poznatkov a v neposlednom rade využívanie pomôcok a informačno-komunikačných technológií a zvyšovanie počítačovej gramotnosti u všetkých vyučujúcich. Pri vzdelávaní využívajúcom IKT výsledky v kognitívnej oblasti budú možno len nepatrne vyššie ako pri tradičnom vyučovaní, ale zvyšuje sa motivácia žiakov predovšetkým z dôvodov: farebnosť, množstvo detailov, nápaditá grafika, zvuky, ktoré dokážu upútať a pod. Po hospitácii bude vytvorený hospitačný záznam.

**Hodnotenie** je dôležitým motivačným faktorom. Globálne posudzuje schopnosti pracovníkov, pravidelne sa prehodnocuje. Okruhy hodnotených tém sú vypracované spoločne so zamestnancami a sú v súlade s legislatívou. Sú zverejnené na dostupnom mieste. Patria medzi ne:

* dobré, dlhotrvajúce výsledky vo výchovno-vyučovacom procese
* príkladný vzťah k žiakom a ich rodičom
* tvorivý prístup, ochota ďalšieho vzdelávania, presnosť a dochvíľnosť, samostatnosť
* taktnosť a kladný vzťah k organizácii
* reprezentácia seba a školy prostredníctvom výsledkov žiakov na súťažiach
* tvorba projektov

**Hodnotenie zamestnancov sa bude zakladať na základe**:

* pozorovania (hospitácie)
* rozhovoru
* výsledkov žiakov, ktorých učiteľ vyučuje (prospech, žiacke súťaže, didaktické testy zadané naraz vo všetkých paralelných triedach, úspešnosť prijatia žiakov na vyšší stupeň školy, výzdoba triedy a pod.)
* sledovania pokroku žiakov vo výsledkoch pod vedením učiteľaHodnotenia výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti a pod.
* hodnotenia pedagogických a odborných zamestnancov manažmentom školy
* vzájomného hodnotenia učiteľov (čo si vyžaduje aj vzájomné hospitácie a „otvorené hodiny“)
* hodnotenia učiteľov žiakmi

**III.3. Hodnotenie školy**

Malo by vychádza z jej poslania a komu má slúžiť. Teda prvým kritériom hodnotenia školy je spokojnosť žiakov a rodičov. Merateľným ukazovateľom je úspešnosť absolventov.

Škola má vypracovaný vzdelávací program, ktorý ponúka. Ak ešte v súčasnej dobe toto kritérium z pohľadu rodiča nie je rozhodujúce (zatiaľ prevláda rozhodovanie podľa rajónov, tradícií, často osobného pohodlia), tak krátka budúcnosť ponúkne iné kvalitatívne ukazovatele, širší výber programov a zaujímavé prístupy. Spolu s vhodným vybavením
a správnym zázemím škola vytvorí kvalitatívne vyššiu ponuku.

Ponúkame viacero možností, ako sa rodič dokáže zorientovať . Je to spolupráca prostredníctvom rodičovského združenia, osobné návštevy školy, spoluúčasť na tvorbe programov, stanovovanie požiadaviek na ciele a zameranie školy, prístup k dielčím výsledkom, spolurozhodovanie, účasť na kontrole chodu školy. Dôležitým prvkom pri hodnotení je vlastná evalvácia. Prostredníctvom dielčích programov a ich výstupov,
až k stanoveným cieľom. Slúži jej k tomu vlastná štruktúra, plánovanie a vyhodnocovanie činností i prípadná korekcia postupov. Škola je zložitý organizmus, na prevádzkovaní ktorého sa podie a viacero zložiek. Nezastupiteľné miesto pri jej hodnotení má aj zriaďovateľ
a samozrejme štát. Ak má byť progresívna, musí vychádzať z jasných pravidiel.

Cieľom hodnotenia je, aby žiaci a ich rodičia získali dostatočné a hodnoverné informácie o tom, ako zvládajú požiadavky na ne kladené. A preto, aby aj verejnosť vedela, ako škola dosahuje ciele, ktoré sú na žiakov kladené v ŠVP a ŠkVP. Vlastné hodnotenie školy je zamerané na:

* ciele, ktoré si škola stanovila, najmä v koncepčnom zámere rozvoja školy a v školskom vzdelávacom programe, ich reálnosť a stupeň dôležitosti;
* posúdenie ako škola spĺňa ciele, ktoré sú v Štátnom vzdelávacom programe;
* oblasti, v ktorých škola dosahuje dobré výsledky a oblasti, v ktorých škola dosahuje slabšie výsledky, včítane návrhov a opatrení.

Pravidelne sa budú monitorovať:

* podmienky na vzdelanie;
* spokojnosť s vedením školy a učiteľmi;
* prostredie –klímu školy;
* priebeh vzdelávania –vyučovací proces-metódy a formy vyučovania;
* úroveň podpory žiakov so špeciálnymi výchovno-vzdelávacími potrebami;
* výsledky vzdelávania;
* riadenie školy;
* úroveň výsledkov práce školy

Kritériom pre nás je:

* spokojnosť žiakov, rodičov, učiteľov;
* kvalita výsledkov

Nástroje na zisťovanie úrovne stavu školy:

* dotazníky pre žiakov a rodičov;
* analýza úspešnosti žiakov na súťažiach, olympiádach

# Realizácia školského vzdelávacieho programu na CZŠ sv. Egídia

# pre školský rok 2016/2017 – ISCED2

**5. ročník**

Štátny vzdelávací program

|  |  |  |
| --- | --- | --- |
| **Vzdelávacia oblasť** | **Predmety** | **Časová dotácia hodín** |
| Jazyk a komunikácia | Slovenský jazyk a literatúra | 5 |
|  | Anglický jazyk | 4 /+1/ |
| Matematika a práca s informáciami | Matematika | 5 /+1/ |
|  | Informatika | 1 |
| Človek a príroda | Biológia | 2 |
| Človek a spoločnosť | Dejepis | 1 |
|  | Geografia | 2 |
| Človek a hodnoty | Katolícke náboženstvo | 2 /+1/ |
| Umenie a kultúra | Hudobná výchova | 1 |
|  | Výtvarná výchova | 1 |
| Zdravie a pohyb | Telesná výchova | 2 |
| Človek a svet práce | Technika | 1 |

**Spolu 27 hodín**

––––––––––––––––––––––––––––––––––––––––––––––––––––––

**6. ročník**

Štátny vzdelávací program

|  |  |  |
| --- | --- | --- |
| **Vzdelávacia oblasť** | **Predmety** | **Časová dotácia hodín** |
| Jazyk a komunikácia | Slovenský jazyk a literatúra | 5 |
|  | Anglický jazyk | 5 /+2/ |
| Matematika a práca s informáciami | Matematika | 5 /+1/ |
|  | Informatika | 1 |
| Človek a príroda | Biológia | 1 |
|  | Fyzika | 2 |
| Človek a spoločnosť | Dejepis | 1 |
|  | Geografia | 1 |
|  | Občianska náuka | 1 |
| Človek a hodnoty | Katolícke náboženstvo | 2 /+1/ |
| Umenie a kultúra | Hudobná výchova | 1 |
|  | Výtvarná výchova | 1 |
| Zdravie a pohyb | Telesná výchova | 2 |
| Človek a svet práce | Technika | 1 |

**Spolu 29 hodín**

 ––––––––––––––––––––––––––––––––––––––––––––––––––––––––––––––

**7. ročník**

Štátny vzdelávací program

|  |  |  |
| --- | --- | --- |
| **Vzdelávacia oblasť** | **Predmety** | **Časová dotácia hodín** |
| Jazyk a komunikácia | Slovenský jazyk a literatúra | 4 |
|  | Anglický jazyk | 4/+1/ |
|  | Nemecký jazyk | 2 |
| Matematika a práca s informáciami | Matematika | 4 |
|  | Informatika | 1 |
| Človek a príroda | Biológia | 2 |
|  | Fyzika | 1 |
|  | Chémia | 2 |
| Človek a spoločnosť | Dejepis | 1 |
|  | Geografia | 1 |
|  | Občianska náuka | 1 |
| Človek a hodnoty | Katolícke náboženstvo | 2/+1/ |
| Umenie a kultúra | Hudobná výchova | 1 |
|  | Výtvarná výchova | 1 |
| Zdravie a pohyb | Telesná výchova | 2 |
| Človek a svet práce | Technika | 1 |

**Spolu 30 hodín**

**8. ročník**

Štátny vzdelávací program

|  |  |  |
| --- | --- | --- |
| **Vzdelávacia oblasť** | **Predmety** | **Časová dotácia hodín** |
| Jazyk a komunikácia | Slovenský jazyk a literatúra | 5 |
|  | Anglický jazyk | 3 |
|  | Nemecký jazyk | 2 |
| Matematika a práca s informáciami | Matematika | 5 |
|  | Informatika | 1 |
| Človek a príroda | Biológia | 1 |
|  | Fyzika | 2 |
|  | Chémia | 1 |
| Človek a spoločnosť | Dejepis | 1 |
|  | Geografia | 1 |
| Človek a hodnoty | Katolícke náboženstvo | 2 |
| Umenie a kultúra | Výchova umením | 1 |
| Zdravie a pohyb | Telesná výchova | 2 |
| Človek a svet práce | Technika | 0,5 |
|  | Svet práce | 0,5 |

Školský vzdelávací program

|  |  |  |
| --- | --- | --- |
| **Vzdelávacia oblasť** | **Predmety** | **Časová dotácia hodín** |
| Jazyk a komunikácia | Konverzácia z anglického jazyka | 1 |

**Spolu 29 hodín**

**9. ročník**

Štátny vzdelávací program

|  |  |  |
| --- | --- | --- |
| **Vzdelávacia oblasť** | **Predmety** | **Časová dotácia hodín** |
| Jazyk a komunikácia | Slovenský jazyk a literatúra | 5 |
|  | Anglický jazyk | 3 |
|  | Nemecký jazyk | 2 |
| Matematika a práca s informáciami | Matematika | 5 |
|  | Informatika | 1 |
| Človek a príroda | Biológia | 1 |
|  | Fyzika | 1 |
|  | Chémia | 2 |
| Človek a spoločnosť | Dejepis | 3 /+1/ |
|  | Geografia | 1 |
| Občianska výchova | 1 |
| Človek a hodnoty | Katolícke náboženstvo | 2 |
| Zdravie a pohyb | Telesná výchova | 2 |

Školský vzdelávací program

|  |  |  |
| --- | --- | --- |
| **Vzdelávacia oblasť** | **Predmety** | **Časová dotácia hodín** |
| Jazyk a komunikácia | Konverzácia z anglického jazyka | 1 |

**Spolu 30 hodín**

# Rámcový učebný plán pre základné školy s vyučovacím jazykom slovenským

|  |  |  |
| --- | --- | --- |
| Vzdelávacia oblasť | Vyučovací predmet | Počet hodín za 5. – 9. ročník ZŠ |
| Jazyk a komunikácia | Slovenský jazyk a literatúra | 23 /25/ |
| Prvý cudzí jazyk | 15 /21/ |
| Druhý cudzí jazyk | 4 /9/ |
|  |  | 42 /55/ |
| Človek a príroda | Fyzika | 5 /5/ |
| Chémia | 4 /4,5/ |
| Biológia | 5 /7,5/ |
|  |  | 14 /17/ |
| Človek a spoločnosť | Dejepis | 6 /7/ |
| Geografia | 5 /5/ |
| Občianska náuka | 4 /4/ |
|  |  | 15 /16/ |
| Človek a hodnoty | Etická výchova  Náboženská výchova | 4 /10/ |
|  |  | 4 /10/ |
| Matematika a práca s informáciami | Matematika | 19 /23/ |
| Informatika | 2 /5/ |
|  |  | 21 /28/ |
| Človek a svet práce | Svet práce | 1 /1/ |
| Technika | 1 /1/ |
|  |  | 2 /2/ |
| Umenie a kultúra | Hudobná výchova | 3 /3/ |
| Výtvarná výchova | 3 /3/ |
| Výchova umením | 1 /1/ |
|  |  | 7 /7/ |
| Zdravie a pohyb | Telesná a športová výchova | 10 /11/ |
|  |  | 10 /11/ |
| **Povinné hodiny spolu** |  | **115** |
| **Voliteľné hodiny** |  | **31** |
| **Počet hodín spolu** |  | **146** |

**Učebné osnovy**

Tvoria vlastný didaktický program vzdelávania pre každý predmet. Vychádzajú zo Štátneho vzdelávacieho programu a reflektujú profil absolventa a zameranie školy.

Obsahujú:

1. Charakteristiku predmetu –jeho význam v obsahu vzdelávania.
2. Rozvíjajúce ciele, spôsobilosti, predmetové vychádzajú z kľúčových spôsobilostí.
3. Témy, prostredníctvom, ktorých rozvíjame kompetencie, obsah, prierezové témy
a prepojenie s inými predmetmi.
4. Požiadavky na výstup.
5. Metódy a formy práce –stratégie vyučovania.
6. Učebné zdroje sú zdrojom informácií pre žiakov. Sú to učebnice, odborná literatúra, odborné časopisy, náučné slovníky, materiálno-technické a didaktické prostriedky
a pod..
7. Hodnotenie predmetu.

Priamu zodpovednosť za tvorbu školského vzdelávacieho programu majú vedúci predmetových komisií:

Mgr. Anna Fertaľová – vedúca PK Slovenského jazyka a literatúry

Ing. Stanislav Zašiura – vedúci PK Matematiky a informatiky

Mgr. Erika Magdziaková– vedúca PK Spoločenskovedných predmetov

Mgr. Stanislava Mihaľová – vedúca PK Prírodovedných predmetov

Mgr. Lýdia Stašková – vedúca PK výchovných predmetov / VYV, HUV, SEE, THD, TEH/

Mgr. Jozef Matej – vedúci PK telesnej a športovej výchovy

Mgr. Jana Dubivská – vedúca PK cudzích jazykov

Mgr. sr. Jana Pavla /Mária Jakubčová/ – vedúca PK Katolíckeho náboženstva

Školský vzdelávací program ISCED2 bol schválený na pedagogickej rade dňa 31.8.2017.

Považujeme ho za otvorený systém. V priebehu prechodného obdobia bude podľa potreby aktualizovaný. Z jeho programu vychádza „ Plán práce školy“ na šk. rok 2017/2018.

Predložený Rade školy pri Cirkevnej spojenej škole v Bardejove dňa

**Príloha: CD s učebnými plánmi ISCED2**

V Bardejove, dňa 2.9.2017 Mgr. Martin Šmilňák

 riaditeľ školy